ananddey/assamese-wiki-corpus huggingface dataset:
জাপানী চাহ অনুষ্ঠান

]] (সেউজীয়া চাহৰ চূৰ্ণ)

জাপানী চাহ অনুষ্ঠান (茶道, "'চাডো"') বা চা-নো-য়ু (茶の湯) হৈছে জাপানী সংস্কৃতিৰ এক ৰীতি বা কলা য'ত মাচা (抹茶) অৰ্থাৎ চূৰ্ণ কৰা সেউজীয়া চাহ পাৰম্পৰিকভাৱে প্ৰস্তুত তথা পৰিৱেশন কৰা হয়।

জেন বৌদ্ধ ধৰ্মই জাপানী চাহ অনুষ্ঠানৰ বিকাশত এক প্ৰাথমিক প্ৰভাৱ হিচাপে ভূমিকা গ্ৰহণ কৰিছিল। কোনো কোনো সময়ত জাপানী চাহৰ অনুশীলনত ছেনচা অৰ্থাৎ পাতৰ চাহো ব্যৱহাৰ কৰা হয়। চা-নো-য়ুৰ বিপৰীতে এই পৰম্পৰাক ছেনচাডো বুলি কোৱা হয়।

অনানুষ্ঠানিকভাৱে আয়োজন কৰা এনে চাহৰ সমাৱেশক চাকাই (茶会) আৰু আনুষ্ঠানিকভাৱে আয়োজন কৰা চাহৰ সমাৱেশক চাজি (茶事) বোলা হয়। চাকাই তুলনামূলকভাৱে সৰল আৰু এই অনুষ্ঠানত মিঠাই, পাতলীয়া চাহ আৰু লঘু আহাৰ পৰিৱেশন কৰা হয়। চাজি এক আনুষ্ঠানিক সমাৱেশ আৰু এই অনুষ্ঠানত সাধাৰণতে এক সম্পূৰ্ণ কাইছেকি (জাপানী আহাৰ), মিষ্টান্ন আৰু কাঢ়াকৈ কৰা চাহৰ লগতে পাতলীয়া চাহো পৰিৱেশন কৰা হয়। একোটা চাজি চাৰি ঘণ্টাজুৰি চলিব পাৰে।

চাডোক তিনিটা ধ্ৰুপদী কলাৰ অন্যতম হিচাপে গণ্য কৰা হয়। আন দুটা হৈছে কডো (সুগন্ধি) আৰু কাডো (পুষ্পসজ্জা)।

ইতিহাস

জাপানত চাহৰ ব্যৱহাৰৰ প্ৰথম নথিভুক্ত প্ৰমাণ নৱম শতিকাত পোৱা যায়। জাপানী বুৰঞ্জী পুথি নিহোন কোকিৰ পাতত এই কথাৰ উল্লেখ পোৱা যায় যে বৌদ্ধ সন্ন্যাসী ইচুৱে চীনদেশৰ পৰা উভতি আহোঁতে জাপানলৈ চাহ লৈ আনিছিল। ইয়াত কোৱা হৈছে যে ৮১৫ চনত কাৰাচাকীত ইচুৱে ভ্ৰমণৰত সম্ৰাট চাগাক ব্যক্তিগতভাৱে চেনচা (গৰম পানীত চাহ পাত ডুবাই প্ৰস্তুত কৰা চাহ) পৰিৱেশন কৰিছিল। ৮১৬ চনত সম্ৰাটৰ আদেশ অনুসৰি জাপানৰ কিঙ্কি অঞ্চলত চাহ খেতি কৰা আৰম্ভ হয়। অৱশ্যে ইয়াৰ পিছত জাপানত চাহৰ প্ৰতি থকা আগ্ৰহ ম্লান হৈ পৰে।

চীনা লোকসকলে এহাজাৰ বছৰৰো অধিক সময়ৰ পৰা চাহৰ বিষয়ে জানিছিল। ইচুৰ সময়ত চীনত ডানচা আছিল জনপ্ৰিয় চাহ। ইয়াক ডোখৰ ডোখৰকৈ সংকুচিত কৰি ৰখা হৈছিল। পিছত ইয়াক খুন্দনাত খুন্দি বিভিন্ন বনৌষধি আৰু সোৱাদৰ সৈতে মিহলি কৰা হৈছিল। প্ৰথমাৱস্থাত ঔষধি হিচাপে আৰু পিছলৈ মূলতঃ আমেজদায়ক পানীয় হিচাপে চাহ খোৱাৰ প্ৰথা ইতিমধ্যে সমগ্ৰ চীনতে প্ৰচলিত হৈ পৰে। নৱম শতিকাৰ আৰম্ভণিতে চীনা লেখক লু য়ুৱে চাহৰ খেতি আৰু প্ৰস্তুতিৰ ওপৰত গুৰুত্ব দি দ্য ক্লাছিক অফ টি নামৰ গ্ৰন্থখন লিখে। লু য়ুৰ জীৱন বৌদ্ধ ধৰ্মৰ দ্বাৰা যথেষ্ট প্ৰভাৱিত হৈছিল। তেওঁৰ ধাৰণাবোৰে জাপানী চাহৰ বিকাশত বহুল প্ৰভাৱ পেলায়।

জাপানী চাহৰ ব্যৱহাৰ এক পৰিৱৰ্তনশীল অনুশীলন" হিচাপে বিকশিত হয় আৰু ইয়াৰ ক্ৰমান্বয়ে ই নিজাকৈ এক নান্দনিকতাৰ বিকাশ ঘটাবলৈ আৰম্ভ কৰে।

মুৰাতা জুকোক চা-নো-য়ুৰ ইতিহাসত আধ্যাত্মিক অনুশীলন হিচাপে চাহৰ প্ৰাৰম্ভিক বিকাশৰ কৃতিত্ব দিয়া হয়। তেওঁ পঞ্চদশ শতিকাত জেন বৌদ্ধ ধৰ্মক পুনৰুজ্জীৱিত কৰা সন্ন্যাসী ইক্যুৰ অধীনত জেনৰ বিষয়ে অধ্যয়ন কৰিছিল আৰু ই তেওঁৰ চা-নো-য়ুৰ ধাৰণাক প্ৰভাৱিত কৰিছিল বুলি গণ্য কৰা হয়। ষোড়শ শতিকালৈ জাপানৰ সমাজৰ সকলো স্তৰলৈ চাহ পানৰ অনুশীলন বিয়পি পৰে। ছেন নো ৰিক্যু আৰু তেওঁৰ গ্ৰন্থ ছাউদাৰ্ণ ৰেকৰ্ড আৰু তেওঁৰ গুৰু টেকনো জু ইচি-গো ইচি-ইয়ে চাহ অনুষ্ঠানৰ সম্পৰ্কত পোষণ কৰা ধাৰণা সম্ভৱতঃ সৰ্বাধিক জনাজাত আৰু মান্য।

তথ্য সংগ্ৰহ

শ্ৰেণী:জাপানৰ সংস্কৃতি
ছিড্‌নি স্মিথ

ছিড্‌নি স্মিথ (; ৩ জুন ১৭৭১ – ২২ ফেব্ৰুৱাৰী ১৮৪৫) এজন ইংৰাজ ধৰ্মগুৰু, সমালোচক, দাৰ্শনিক আৰু বুদ্ধিজীৱি আছিল।

উদ্ধৃতিসমূহ

হতাশাক প্ৰশ্ৰয় নিদিবা৷ এবাৰ প্ৰশ্ৰয় দিলে ই তোমাৰ অভ্যাসৰ অংশ হৈ পৰিব৷
অকণমান সাহসৰ অভাৱতেই পৃথিৱীৰ বহু প্ৰতিভাৰ অকালতে অপচয় ঘটে৷
বন্ধুত্ব হ’ব লাগে সকলো বয়সৰ মানুহৰ মাজত, বিপৰীত লিংগৰ মানুহৰ মাজতো৷

লগতে চাওক

দালাই লামা

বাহ্যিক সংযোগ

উৎস

শ্ৰেণী:ইংলেণ্ডৰ ব্যক্তি
শ্ৰেণী:মৃত ব্যক্তি
গোৱাৰ জিলাসমূহ

]]ৰ জিলাসমূহ
গোৱা পশ্চিম ভাৰতৰ এখন ৰাজ্য। ইয়াৰ ৰাজধানী পানাজী। মাটিকালিৰ ফালৰপৰা ভাৰতৰ আটাইতকৈ সৰু ৰাজ্য গোৱাক দুখন প্ৰশাসনিক জিলাত ভাগ কৰা হৈছে।

জিলাসমূ্হ

গোৱাৰ দুখন জিলা হৈছে:
ক’ড
জিলা
সদৰ
জনসংখ্যা(২০১১)
মাটিকালি(বৰ্গ কিমি)
জনঘনত্ব(প্ৰতি বৰ্গ কিমি)
ৱেবছাইট
NG উত্তৰ গোৱা পানাজী ৮১৭,৭৬১ ১,৭৩৬ ৪৭১ northgoa.nic.in
SG দক্ষিণ গোৱা মাৰগাঅ’ ৬৩৯,৯৬২ ১,৯৬৬ ৩২৬southgoa.nic.in

তথ্য সংগ্ৰহ

বহিঃসংযোগ

গোৱাৰ চৰকাৰী ৱেবছাইট

শ্ৰেণী:ভাৰতৰ জিলাসমূহ
গায়েনাৰ নাৰী

গায়েনাৰ নাৰীসকল হৈছে গায়েনাৰ সমাজৰ এক অন্তৰ-শাখা, যাৰ সংখ্যা বিগত সময়ত পৰিৱৰ্তন ঘটি আছে। মূলতঃ ভাৰত-গায়েনী, আফ্ৰিকান-গায়েনী আৰু আমেৰিকীয় ভাৰতীয় নাৰীৰ দেশ গায়েনা ইউৰোপীয় বা চীনা বংশৰ মহিলাৰো বাসস্থান হৈ আহিছে। দেশৰ এগৰাকী মহিলা ৰাষ্ট্ৰপতি হৈছে জেনেট জগান। যদিও ই দক্ষিণ আমেৰিকাৰ অংশ, গায়েনাৰ সাংস্কৃতিক আৰু ঐতিহাসিকভাৱে কমনৱেলথ কেৰিবিয়ানৰ সৈতে মিল আছে আৰু ইয়াক প্ৰায়ে ট্ৰিনিদাদ আৰু ট'বাগোৰ সৈতে তুলনা কৰা হয়।

বহুতো নগৰীয়া গিয়েনাৰ নাৰীয়ে বিশেষকৈ শ্ৰমিক শ্ৰেণীৰ পৰিয়ালত জীৱিকাৰ যোগান ধৰে। গায়েনাৰ ছাত্ৰীসকলে আঞ্চলিক পৰীক্ষাত পুৰুষ সমকক্ষতকৈ ভাল ফলাফল দেখুৱাইছে আৰু পুৰুষতকৈ অধিক মহিলাই বিশ্ববিদ্যালয়ত পঢ়ে। ওবেয়া মহিলাসকল লোক-ধৰ্মীয় নেতা।

ভাৰত-গায়েনী আৰু আফ্ৰিকান-গায়েনী লোকৰ মাজত বৰ্ণবাদী পাৰ্থক্যই দেশখনৰ সমাজত প্ৰায়ে নাৰীৰ ভূমিকাক সংজ্ঞায়িত কৰি আহিছে। ব্ৰিটিছ সাম্ৰাজ্যৰ অৰ্থনীতিক শক্তিশালী কৰিবলৈ শ্ৰমৰ বাবে গায়েনালৈ অনা ভাৰতীয় মহিলাসকলৰ বিষয়ে প্ৰাৰম্ভিক ৰেকৰ্ডসমূহে "barbaric other"ৰ সংজ্ঞা দিছিল যিয়ে কেতিয়াবা সাম্ৰাজ্যৰ অ-ইউৰোপীয় প্ৰজাৰ পৰিচয় ম্লান কৰি পেলাইছিল। ঔপনিৱেশিক যুগৰ চৰকাৰী নথি-পত্ৰসমূহে প্ৰায়ে "লিবিডিনাছ, অনৈতিক মহিলা" বা মহিলা ভুক্তভোগীৰ চিত্ৰণৰ সূচনা কৰিছিল।

কেৰিবিয়ানত লিংগৰ প্ৰাৰম্ভিক অধ্যয়নত পৰিয়ালসমূহক "ইউৰো-আমেৰিকান পাৰমাণৱিক পৰিয়াল"ৰ দ্বাৰা সংজ্ঞায়িত কৰা হৈছিল, আৰু মহিলাৰ ঘৰুৱা-কেন্দ্ৰিক ধাৰণাটোৱে পৰিয়ালৰ বাহিৰৰ মহিলাৰ ভূমিকাক অৱজ্ঞা কৰিছিল। মহিলাৰ নেতৃত্বত আফ্ৰিকান-কেৰিবিয়ান পৰিয়ালসমূহক "বিচ্যুত, বিচ্ছিন্ন, নগ্ন আৰু অসম্পূৰ্ণ" হিচাপে প্ৰতিষ্ঠাপিত কৰা হৈছিল৷

১৯৭০ আৰু ১৯৮০ চনৰ ভিতৰত ৱমেন ইন দ্য কেৰিবিয়ান প্ৰজেক্ট (WICP)-এ নাৰীবাদী গৱেষণাৰ পোহৰত মহিলাসকল সম্পৰ্কে জৰীপ চলাইছিল। ১৯৯০ চনত গৱেষণাই দৃশ্যমানতা সৃষ্টিৰ পৰা অধিক "লিংগ সম্পৰ্কৰ বাবে ব্যাখ্যামূলক কাঠামো"লৈ স্থানান্তৰিত হয়। গৱেষণাৰ এটা ডাঙৰ অসুবিধা হৈছে ইয়াৰ প্ৰায় একছেটিয়াভাৱে কম আয়ৰ মহিলাসকলৰ ওপৰত গুৰুত্ব দিয়া, যাৰ ফলত কু-সংস্কাৰ আৰু সিদ্ধান্তৰ সৃষ্টি হৈছে যিয়ে সামগ্ৰিকভাৱে কেৰিবিয়ান মহিলাসকলক প্ৰতিনিধিত্ব কৰিব নোৱাৰে। ইয়াৰ ফলত লিংগভিত্তিক লক্ষ্যত উপনীত হ'বলৈ গুৰুত্বপূৰ্ণ তথ্যৰ জ্ঞানৰ ব্যৱধানৰ সৃষ্টি হয়।

গায়েনাৰ ইতিহাসৰ প্ৰধান সময়ছোৱাত মহিলাৰ উপস্থিতি আৰু জনগাঁথনিৰ পাৰ্থক্য আছে। গায়েনাৰ বৈচিত্ৰ্যৰ উৎপত্তি হৈছে ইউৰোপীয় ঔপনিৱেশিকভাৱে "স্তৰীয়, ৰঙৰ সংকেতযুক্ত সামাজিক শ্ৰেণী"ৰ সৃষ্টি।

তথ্যসূত্ৰ

শ্ৰেণী:দেশভেদে নাৰী
শ্ৰেণী:নাৰীবাদ
শ্ৰেণী:নাৰীৰ অধিকাৰ
মূছা খাঁ

মূছা খান ((১৫৯৯–১৬১০)) আছিল বংগৰ বাৰ ভূঞাসকলৰ নেতা। পিতৃ ইছা খানৰ মৃত্যুৰ পিছত তেওঁ এই পদ লাভ কৰে৷

প্ৰাথমিক জীৱন আৰু পৰিয়াল

মুছা খানৰ জন্ম হৈছিল চৰাইলৰ বঙালী মুছলমান পৰিয়ালত। তেওঁ ইছা খানৰ জ্যেষ্ঠ পুত্ৰ আছিল৷ সম্ভৱতঃ তেওঁৰ প্ৰথম পত্নী আছিল ফাতিমা বিবি, যি ইব্ৰাহিম দনিছমাণ্ডৰ কন্যা আছিল। তেওঁৰ আজোককাক বাই ৰাজপুত বংশৰ ভাগীৰথ৷ তেওঁ অযোধ্যাৰ পৰা প্ৰব্ৰজন কৰি বংগৰ চুলতান ঘিয়াচুদ্দিন মাহমুদ শ্বাহৰ দেৱান হিচাপে কাম কৰে। খানৰ ককাক কালিদাস গাজদানীয়েও দেৱান হিচাপে কাৰ্যনিৰ্বাহ কৰিছিল আৰু ইব্ৰাহিম দনিশমাণ্ডৰ নিৰ্দেশনাত ইছলাম ধৰ্ম গ্ৰহণ কৰিছিল আৰু চুলাইমান খান নাম গ্ৰহণ কৰিছিল। চুলাইমানে চুলতানৰ কন্যা চ্যেদা মোমেনা খাতুনক বিয়া কৰাই চৰাইলৰ জমিদাৰী লাভ কৰে যি মুছা খানৰ পিতৃৰ হাতলৈ যায়। মুছা খানৰ দুজন কনিষ্ঠ ভাতৃ আছিল: আব্দুল্লা খান আৰু মাহমুদ খান। মাতৃৰ ফালৰ পৰা খুলশালীয়েক আলাউল খানৰ লগতে মুছা খানক মোগলৰ বিৰুদ্ধে যুঁজ দিওঁতে তিনিওজনে সহায় কৰিছিল। তেওঁৰ ইলিয়াছ খান নামৰ আন এজন ভাতৃও আছিল, যি পিছলৈ মোগলৰ ওচৰত আত্মসমৰ্পণ কৰে।

কৰ্মজীৱন

১৫৯৯ চনত পিতৃৰ মৃত্যুৰ পিছত মুছা খানে সোণাৰগাঁৱৰ সিংহাসন উত্তৰাধিকাৰী সূত্ৰে লাভ কৰি ভাটিৰ বিশাল ভূখণ্ড অৰ্জন কৰি বংগৰ বাৰ ভূঞা ভূমি মালিকৰ প্ৰধান হয়। পিতৃৰ উত্তৰাধিকাৰ অব্যাহত ৰাখি তেওঁ ১৬১০ চনৰ ১০ জুলাইলৈকে মোগলৰ আক্ৰমণক এক দশকৰো অধিক সময় প্ৰতিহত কৰিছিল আৰু সম্ৰাট জাহাংগীৰ আৰু বংগৰ চুবেদাৰৰ সেনা সেনাপতি ইছলাম খান চিষ্টীয়ে তেওঁক সিংহাসনৰ পৰা বন্দী কৰি ৰাখিছিল।

চুবাহদাৰ ইব্ৰাহিম খান ফাথ-ই-জাং (১৬১৭-১৬২৪)ৰ কাৰ্যকালত মুছা খান মোগল শক্তিৰ প্ৰতি আনুগত্যশীল হৈ মুক্তি লাভ কৰে। তেওঁ ত্ৰিপুৰা বিজয় আৰু কামৰূপৰ বিদ্ৰোহ দমনত সক্ৰিয়ভাৱে অংশগ্ৰহণ কৰিছিল।

মৃত্যু

১৬২৩ চনত জাহাংগীৰনগৰ চহৰত মুছা খানৰ মৃত্যু হয়৷ তেওঁৰ পিছত তেওঁৰ পুত্ৰ মাছুম খান ৰাজপাটত বহে। বাঘ-ই-মুছা-খান (মুছা খানৰ বাগিচা) নামেৰে পৰিচিত ঠাইত তেওঁক সমাধিস্থ কৰা হয়। তেওঁৰ সমাধিৰ ওচৰত তেওঁৰ পুত্ৰ দিৱান মুনাওৱাৰ খানে মুছা খান মছজিদ নামেৰে এটা মছজিদ নিৰ্মাণ কৰিছিল। এই সমাধি আৰু মছজিদটো ঢাকা বিশ্ববিদ্যালয়ৰ বৰ্তমানৰ আৱাসগৃহৰ চৌহদৰ ভিতৰত অৱস্থিত।

তথ্যসূত্ৰ
সুবৰ্ণা মুস্তাফা

সুবৰ্ণা মুস্তাফা (ইংৰাজী: Suborna Mustafa; জন্ম: ২ ডিচেম্বৰ ১৯৫৯) তেওঁ ২০১৯ চনৰপৰা ২০২৪ চনলৈকে সংৰক্ষিত মহিলা আসন–৪ৰপৰা প্ৰতিনিধিত্ব কৰা এজন প্ৰাক্তন জাতীয় সংসদ সদস্য। তেওঁ বাংলাদেশ আৱামী লীগ দলৰ এগৰাকী সক্ৰিয় সদস্য।

মুস্তাফা তেওৰ টেলিভিছন ধাৰাবাহিকসমূহ যেনে কোথাও কেউ নেই (১৯৯০), আজ ৰবিবাৰ (১৯৯৯) আৰু অয়োময় (১৯৯১)ত কৰা অভিনয়ৰ বাবে বিশেষভাৱে পৰিচিত। তেওঁ নতুন বহু (১৯৮৩) আৰু গহীন বালুচৰ (২০১৭) ছবিৰ বাবে দুবাৰকৈ বাংলাদেশ ৰাষ্ট্ৰীয় চলচ্চিত্ৰ বঁটাৰ শ্ৰেষ্ঠ সহযোগী অভিনেত্ৰীৰ সন্মান লাভ কৰিছে। ২০১৯ চনত বাংলাদেশ চৰকাৰে তেওঁক সংস্কৃতিৰ ক্ষেত্ৰত আগবঢ়োৱা অৱদানৰ বাবে একুশে পদক প্ৰদান কৰে।

প্ৰাৰম্ভিক জীৱন আৰু শিক্ষা

সুবৰ্ণা মুস্তাফাৰ জন্ম ১৯৫৯ চনৰ ২ ডিচেম্বৰত ঝালকাঠি জিলাৰ নলছিটী উপজিলাৰ দপদপীয়া ইউনিয়নত হৈছিল। তেওঁৰ কেমেলিয়া মুস্তাফা নামৰ এগৰাকী ভগ্নী আছে। সুবৰ্ণা মুস্তাফাই শৈশৱৰ বেছিভাগ সময় ঢাকাৰ এলিফেণ্ট ৰোডত থকা মোমায়েকৰ ঘৰত কটাইছিল আৰু ভিকাৰুন্নিছা নুন স্কুলত পঢ়িছিল।

কেৰিয়াৰ

সুবৰ্ণা মুস্তাফাই জহিৰ ৰায়হানৰ উপন্যাসৰ আধাৰত নিৰ্মিত টেলিভিছন নাটক বৰফ গলা নদীৰ জৰিয়তে অভিনয়ত আত্মপ্ৰকাশ কৰিছিল। ইয়াৰ উপৰি তেওঁ মামুনুৰ ৰছিদৰ নিৰ্দেশনাত বাংলাদেশ টেলিভিছনৰ প্ৰথমটো পেকেজ ড্ৰামা ধাৰাবাহিক শিল্পীত অভিনয় কৰিছিল। ২০০৯ চনত তেওঁ এটিএন বাংলাৰ বাবে আকাশ কুসুম নামৰ এটা একক খণ্ডৰ নাটকৰ জৰিয়তে পৰিচালক হিচাপে আত্মপ্ৰকাশ কৰে।

চলচ্চিত্ৰ জগতত সুবৰ্ণা মুস্তাফাই ১৯৮০ চনত ঘুড্ডিৰ জৰিয়তে অভিষেক ঘটায়। চেন্সৰবোৰ্ডৰ সদস্য হিচাপে তেওঁ ৰাষ্ট্ৰীয় চলচ্চিত্ৰ বঁটা নিৰ্বাচন প্ৰক্ৰিয়াতো অংশগ্ৰহণ কৰে। সেই সময়ত তেওঁ ফেৰদৌচ আহমেদকে ধৰি চৰকাৰ পন্থী অন্য শিল্পীসকলৰ সৈতে মিলি 'আলো আসবেই' নামৰ এটা হোৱাটছএপ গ্ৰুপ খুলিছিল।

আন্দোলনৰ পৰৱৰ্তী পৰ্যায়ত ২০২৪ চনৰ ৩ ছেপ্টেম্বৰত সেই হোৱাটছএপ গ্ৰুপটোৰ বাৰ্তালাপৰ কিছু স্ক্ৰীনশ্বট ছচিয়েল মিডিয়াত বিয়পি পৰে। নৱেম্বৰ মাহত বাংলাদেশ আৰক্ষীয়ে মুস্তাফা আৰু তেওঁৰ স্বামীক বিদেশ ভ্ৰমণৰপৰা বাধা প্ৰদান কৰে।

ব্যক্তিগত জীৱন

১৯৮৪ চনত মুস্তাফাই বাংলাদেশী অভিনেতা হুমায়ুন ফৰিদীৰ সৈতে বিবাহপাশত আবদ্ধ হয়। ২০০৮ চনৰ ১৮ মাৰ্চত তেওঁলোকৰ বিবাহ বিচ্ছেদ ঘটে।

তথ্যসূত্ৰ

বাহ্যিক সংযোগ

শ্ৰেণী:বাংলাদেশৰ অভিনেত্ৰী
শ্ৰেণী:ৰাজনীতিবিদ
ৰঞ্জন বেজবৰুৱা

ৰঞ্জন বেজবৰুৱা অসমৰ এগৰাকী শিল্পী, গীতিকাৰ, অনুবাদক, শিক্ষক, প্ৰবন্ধকাৰ। ২০১৪ চনৰ ৫ নৱেম্বৰত 'সুধাকণ্ঠ ড॰ ভূপেন হাজৰিকা সোঁৱৰণী সমন্বয়' বঁটা লাভ কৰা উপৰিও এটি আন্তঃৰাষ্ট্ৰীয় অনুষ্ঠানৰ তৰফৰ পৰা ২০২০ চনত 'ৰাষ্ট্ৰীয় সংস্কৃত গীতিকবি' সন্মান লাভ কৰে।

জন্ম পৰিচয়

ৰঞ্জন বেজবৰুৱাৰ ১৯৭১ চনত অসমৰ নগাঁৱৰ হাতীচোঙত জন্ম হয়। তেওঁৰ পিতৃ শিক্ষাবিদ, সাহিত্যিক প্ৰয়াত ৰোহিত চন্দ্ৰ বেজবৰুৱা আৰু মাতৃ শিক্ষয়িত্ৰী, শিল্পী শ্ৰীসুভদ্ৰা বেজবৰুৱা। ২০০২ চনত তেজপুৰ-জামুগুৰিহাটৰ বৰ্ণালী পৰাশৰৰ সৈতে তেওঁ বিবাহপাশত আৱদ্ধ হয়। তেওঁৰ সন্তান দুটি ক্ৰমে- ময়ূখী আৰু জিষ্ণু।

শিক্ষা আৰু কৰ্মজীৱন

তেওঁ নগাঁৱৰ এ. ডি. পি. কলেজ আৰু কটন কলেজত কলেজীয়া শিক্ষা গ্ৰহণ কৰে আৰু গুৱাহাটী বিশ্ববিদ্যালয়ৰ পৰা উচ্চ শিক্ষা গ্ৰহণ কৰে। ১৯৯৭ চনত সংস্কৃত সাহিত্যত এম. এ. কৰে।

১৯৯৯ চনত নগাঁৱৰ এ. ডি. পি. কলেজত অস্থায়ী শিক্ষক হিচাপে যোগদান কৰে। কলেজত শিক্ষকতা কৰি থাকোঁতেই বেজবৰুৱাই জ্যোতিপ্ৰসাদৰ ‘জানো জানো জানো, বিফলে নাযায়, মোৰ গানো’ শীৰ্ষক গীতটো সংস্কৃতলৈ অনুবাদ কৰে। উল্লেখযোগ্য যে, এইটোৱে তেওঁৰ প্ৰথমটো অনূদিত গীত। গীতটো তেওঁ শিক্ষক-সভা এখনত প্ৰথম গায় আৰু শিক্ষাগুৰুসকলৰ পৰা যথেষ্ট প্ৰশংসা লাভ কৰে। পাছত ‘নগাঁও চৰকাৰী উচ্চতৰ মাধ্যমিক বালিকা বিদ্যালয়’ত সংস্কৃত বিষয়ৰ স্থায়ী শিক্ষক হিচাপে যোগদান কৰে।

তেওঁ জ্যোতিপ্ৰসাদ, বিষ্ণু ৰাভা, ভূপেন হাজৰিকা, ৰবীন্দ্ৰনাথ ঠাকুৰ, ইকবাল, কবি প্ৰদীপ, এ আৰ ৰহমান আদিৰ গীত যেনে- ‘অ’ মোৰ আপোনাৰ দেশ’, ‘শুন শুন ৰে সুৰ’, ‘বৈষ্ণৱজন তো’ ‘একলা চলো ৰে’, ‘চাৰে জাহা চে আচ্ছা’ আদি সংস্কৃত ভাষালৈ অনুবাদ কৰি স্বকণ্ঠে গাইছে।

তেওঁ ২০১৭ চনৰ জানুৱাৰী মাহত উত্তৰ-পূৱ ভাৰতৰ প্ৰথম আৰু দেশৰ দ্বিতীয়টো সংস্কৃত বেণ্ড ‘প্ৰাচ্যা’ গুৱাহাটীৰ বালাজী মন্দিৰৰ মঞ্চত মুকলি কৰে। তেওঁ কণ্ঠদান কৰা কেইখনমান কথাছবি হ’ল- ‘মহাপুৰুষ শ্ৰীমন্তশঙ্কৰদেৱ’ (২০১২), ‘যুগদ্ৰষ্টা’ (২০১৫); ‘সৰ্বগুণাকৰ শ্ৰীমন্তশঙ্কৰদেৱ’ (২০১৬); ‘মহাপুৰুষ শ্ৰীশ্ৰীমাধৱদেৱ’ (২০২০) আদি।

বঁটা আৰু সন্মান

২০১৪ চনৰ ৫ নৱেম্বৰত 'সুধাকণ্ঠ ড॰ ভূপেন হাজৰিকা সোঁৱৰণী সমন্বয় বঁটা'। (স্থান : যোৰহাট, অসম।)
'সংস্কৃত গায়ক' (২০১৯)
উৰিষ্যাৰ ভূৱনেশ্বৰস্থিত সংস্কৃত আৰু ভাৰতীয় সংস্কৃতিৰ প্ৰচাৰৰ দিশত উৎসৰ্গিত বিশ্বৰ ৪২খন দেশলৈ প্ৰসাৰিত আন্তঃৰাষ্ট্ৰীয় অনুষ্ঠান 'লোকভাষা প্ৰচাৰ সমিতি, ভাৰত' -এ তেওঁক ২০২০ চনৰ 'ৰাষ্ট্ৰীয় সংস্কৃত গীতিকবি' সন্মান প্ৰদান কৰে।
২০২০-২৩ বৰ্ষৰ ‘সাধনা বঁটা’; অসম সাহিত্য সভা, নগাঁও৷

গ্ৰন্থ

গীত-সংস্কৃতম (সংস্কৃতলৈ অনূদিত গীতৰ পুথি)
আনন্দ-সুধাকৰ (সংস্কৃতমূলক প্ৰবন্ধ)

তথ্যসূত্ৰ

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া প্ৰবন্ধকাৰ
শ্ৰেণী:অসমৰ কণ্ঠশিল্পী
শ্ৰেণী:অসমীয়া ভাষাৰ গীতিকাৰ
কলম্বিয়াৰ নাৰী

১৯৯১ চনৰ কলম্বিয়াৰ সংবিধানত প্ৰতিষ্ঠা কৰা অনুসৰি কলম্বিয়াৰ মহিলাসকলৰ শাৰীৰিক অখণ্ডতা আৰু স্বায়ত্তশাসনৰ অধিকাৰ আছে৷ তেওঁলোকৰ ভোট দিয়া; ৰাজহুৱা পদবীত অধিষ্ঠিত হোৱা; কামলৈ যোৱা; ন্যায্য মজুৰি বা সমান দৰমহা লাভ কৰা; সম্পত্তিৰ মালিক হোৱা; শিক্ষা লাভ কৰা; কিছুমান বিশেষ কৰ্তব্যত সামৰিক বাহিনীত সেৱা আগবঢ়োৱা অধিকাৰ আছে৷ কিন্তু tতেওঁলোকক যুদ্ধ অস্ত্ৰ ইউনিটৰ পৰা বাদ দিয়া হৈছে; আইনী চুক্তিত স্বাক্ষৰ কৰা; আৰু বৈবাহিক, পিতৃ-মাতৃ আৰু ধৰ্মীয় অধিকাৰৰ বঞ্চিত কৰা হৈছে। ২০ শতিকাৰ আৰম্ভণিৰ পৰাই কলম্বিয়াত নাৰীৰ অধিকাৰ ক্ৰমান্বয়ে বিকশিত হৈ আহিছে।

পৃষ্ঠভূমি

কলম্বিয়াৰ মহিলাসকলে সামৰিক দিশত অতি গুৰুত্বপূৰ্ণ, মূলতঃ সমৰ্থক বা চোৰাংচোৱা হিচাপে কাম কৰি আহিছে৷ যেনে: স্পেনিছ সাম্ৰাজ্যৰ পৰা কলম্বিয়াক স্বাধীনতা লাভ কৰাত গুৰুত্বপূৰ্ণ ভূমিকা গ্ৰহণ কৰা পলিকাৰ্পা চালাভাৰিয়েটাৰ ক্ষেত্ৰত। ৱাইউৰ দৰে কিছুমান খিলঞ্জীয়া গোটে মাতৃতন্ত্ৰবাদী সমাজ এখন ধাৰণ কৰে য’ত এগৰাকী নাৰীৰ ভূমিকা কেন্দ্ৰীয় আৰু তেওঁলোকৰ সমাজৰ বাবে আটাইতকৈ গুৰুত্বপূৰ্ণ। ঔপনিৱেশিক যুগত স্পেনিছ উপনিৱেশিকসকলে খিলঞ্জীয়া গোটৰ মহিলাসকলক অতিশয় লক্ষ্য কৰি লৈছিল। বহুতো খিলঞ্জীয়া মহিলা দাসত্ব, ধৰ্ষণ আৰু নিজৰ সাংস্কৃতিক পৰিচয় হেৰুৱাৰ বলি হৈছিল।
সমগ্ৰ ঔপনিৱেশিক যুগ, ১৯ শতিকা আৰু গণৰাজ্য যুগৰ প্ৰতিষ্ঠাৰ সময়ছোৱাত কলম্বিয়াৰ মহিলাসকলক পুৰুষ প্ৰধান সমাজত গৃহিণী হিচাপে অৱনমিত কৰা হৈছিল। মহিলাসকলৰ শিক্ষা ধনীসকলৰ মাজতে সীমাবদ্ধ আছিল আৰু তেওঁলোকক ৰোমান কেথলিক শিক্ষাৰ অধীনত মঠত মধ্যবিদ্যালয়লৈকেহে অধ্যয়ন কৰিবলৈ দিয়া হৈছিল। ১৯৩৪ চনৰ ১০ ডিচেম্বৰত কলম্বিয়াৰ কংগ্ৰেছে মহিলাসকলক অধ্যয়নৰ অধিকাৰ প্ৰদানৰ বাবে এখন আইন দাখিল কৰে। এই আইনখনে বিতৰ্কৰ সৃষ্টি কৰিছিল আৰু সেই সময়ত মহিলাৰ অধিকাৰৰ সৈতে জড়িত যিকোনো বিষয়তো সংঘাতৰ সূচনা কৰিছিল।

পাৰিবাৰিক জীৱন

এই দেশত সহবাস অতি সাধাৰণ৷ গৰিষ্ঠসংখ্যক সন্তান বিবাহ-বৰ্হিভূত সম্পৰ্কৰ ফলত জন্ম হয়। ২০০০ চনত ৫৫.৮% জন্ম সহবাস কৰা মাতৃৰ, ২২,৯% বিবাহিত মাতৃৰ আৰু ২১,৩% অকলশৰীয়া মাতৃৰ (সংগীৰ সৈতে বাস নকৰা)ৰ জন্ম হয়। যোৱা দশকবোৰত পাৰিবাৰিক জীৱনৰ বহু পৰিৱৰ্তন হৈছে৷ ১৯৭০ চনত ৬৮.৮% জন্ম বিবাহ-বৰ্হিভূত আছিল;আৰু কলম্বিয়াত ১৯৯১ চনতহে বিবাহ বিচ্ছেদ বৈধ কৰা হৈছিল।

ঘৰুৱা হিংসা

১৯৯০ চনত কলম্বিয়াই ঘৰুৱা হিংসাৰ বিৰুদ্ধে যুঁজিবলৈ লে ২৯৪ ডি ১৯৯৬ প্ৰণয়ন কৰে। ২০০৮ চনত লে ১২৫৭ ডি ২০০৮ চনত মহিলাৰ বিৰুদ্ধে হিংসা-বিৰোধী এক বিস্তৃত আইন প্ৰণয়ন কৰা হয়। ১৯৯৬ চনত বৈবাহিক ধৰ্ষণক অপৰাধমূলক বুলি গণ্য কৰা হয়। কলম্বিয়াৰ সংবিধানৰ ৪২ নং অনুচ্ছেদত উল্লেখ আছে যে "পাৰিবাৰিক সম্পৰ্ক দম্পতীটোৰ অধিকাৰ আৰু কৰ্তব্যৰ সমতা আৰু ইয়াৰ সকলো সদস্যৰ পাৰস্পৰিক সন্মানৰ ওপৰত ভিত্তি কৰি গঢ় লৈ উঠে। পৰিয়ালত যিকোনো ধৰণৰ হিংসাক ইয়াৰ সমন্বয় আৰু ঐক্যৰ প্ৰতি ধ্বংসাত্মক বুলি গণ্য কৰা হয়, আৰু আইন অনুসৰি সেয়া কাৰ্যকৰী হ'ব।"

তথ্যসূত্ৰ

শ্ৰেণী:দেশভেদে নাৰী
মেৰী জিন ক্ৰিক

মেৰী জিন ক্ৰিক ( ৯ ফেব্ৰুৱাৰী ১৯৩৭ – ২৭ মাৰ্চ ২০২১) এগৰাকী আমেৰিকান নিউৰ’বায়’লজিস্ট আছিল, যিয়ে আসক্তি অধ্যয়ন আৰু চিকিৎসাৰ ক্ষেত্ৰত বিশেষত্ব লাভ কৰিছিল।

তেওঁ মেৰী নাইস্বাণ্ডাৰ আৰু ড° ভিনচেণ্ট ডোলৰ সৈতে একেলগে কাম কৰি হেৰ’ইন আসক্তিৰ চিকিৎসাৰ বাবে মেথাডোন থেৰাপি বিকাশ কৰাত বিশেষভাৱে পৰিচিত।

শিক্ষা

১৯৫৮ চনত ক্ৰিকে ৱেলেছলি কলেজৰ পৰা বি.এ. আৰু , ১৯৬২ চনত কলম্বিয়া ইউনিভাৰ্চিটি কলেজ অৱ ফিজিচিয়ান এণ্ড চাৰ্জনৰ পৰা ৰসায়ন বিজ্ঞানত স্নাতক ডিগ্ৰী লাভ কৰে।

কেৰিয়াৰ

এম.ডি সম্পূৰ্ণ কৰাৰ পিছত ক্ৰিকে নিউয়ৰ্ক হাস্পতাল-কৰ্নেল মেডিকেল চেণ্টাৰত গেষ্ট্ৰ'এণ্টেৰ'লজীত ফেল'শ্বিপ সম্পূৰ্ণ কৰে। তেওঁ কৰ্নেল মেডিকেল কলেজত চিকিৎসা বিজ্ঞানৰ অধ্যাপনা কৰে।

২০০০ চনত ক্ৰিকক নিউয়ৰ্ক একাডেমী অৱ চাইন্সেছৰ ফেলো হিচাপে নিযুক্তি দিয়া হয় আৰু ২০০৪ চনত তেওঁ কলম্বিয়া ইউনিভাৰ্চিটি কলেজ অৱ ফিজিচিয়ান এণ্ড চাৰ্জনৰ পৰা "চিকিৎসা বিজ্ঞানৰ জীৱনজোৰা উৎকৃষ্টতা"ৰ বাবে প্ৰাক্তন ছাত্ৰ সোণৰ পদক বঁটা লাভ কৰে ২০১৪ চনত ক্ৰিকক নেচনেল ইনষ্টিটিউট অন ড্ৰাগ এবিউজৰ পৰা লাইফটাইম এচিভমেণ্ট বঁটাৰে সন্মানিত কৰা হয়।

ব্যক্তিগত জীৱন

তেওঁৰ পিতৃ লুই ফ্ৰান্সিছ ক্ৰিক এজন মুখ্য পৰীক্ষক আছিল আৰু আমেৰিকাৰ পেটেণ্ট আৰু ট্ৰেডমাৰ্ক কাৰ্যালয়ৰ ব'ৰ্ডত কাৰ্যনিৰ্বাহ কৰিছিল। ১৯৭০ চনৰ ২৪ জানুৱাৰীত তেওঁ ডাঃ ৰবাৰ্ট এ শ্বেফাৰৰ সৈতে বিবাহপাশত আবদ্ধ হয়।

২০২১ চনৰ ২৭ মাৰ্চত ৮৪ বছৰ বয়সত তেওঁৰ মৃত্যু হয়।

তথ্যসূত্ৰ
ৰাষ্ট্ৰীয় বিজ্ঞান দিৱস

ৰাষ্ট্ৰীয় বিজ্ঞান দিৱস (, চমুকৈ NSD) প্ৰতি বছৰে ফেব্ৰুৱাৰী মাহৰ ২৮ তাৰিখ দিনটোক প্ৰখ্যাত ভাৰতীয় পদাৰ্থ বিজ্ঞানী চন্দ্ৰশেখৰ ভেঙ্কট ৰমনৰ ৰমন পৰিঘটনাৰ আৱিষ্কাৰক সুঁৱৰি ভাৰতত পালন কৰা হয়। ১৯২৮ চনৰ ২৮ ফেব্ৰুৱাৰীত ৰমনে এই পৰিঘটনা আৱিষ্কাৰ কৰিছিল।

এই আৱিষ্কাৰৰ বাবে ১৯৩০ চনত ৰমনে পদাৰ্থ বিজ্ঞানত ন’বেল বঁটা লাভ কৰে ।

ৰাষ্ট্ৰীয় বিজ্ঞান দিৱসৰ ইতিহাস

১৯৮৬ চনত ৰাষ্ট্ৰীয় বিজ্ঞান আৰু প্ৰযুক্তিবিদ্যা যোগাযোগ আয়োগ (NCSTC)এ ভাৰত চৰকাৰৰ ওচৰত ২৮ ফেব্ৰুৱাৰীক ৰাষ্ট্ৰীয় বিজ্ঞান দিৱস হিচাপে স্বীকৃতি দিবলৈ আবেদন কৰে, পাছত চৰকাৰে এই আবেদনক অনুমোদন জনায়। এতিয়া গোটেই দেশজুৰি বিভিন্ন বিদ্যালয়, মহাবিদ্যালয়, বিশ্ববিদ্যালয়, আন আন শৈক্ষিক, বৈজ্ঞানিক, কাৰিকৰী, চিকিৎসা, গৱেষণা প্ৰতিষ্ঠানসমূহত এই দিৱস পালন কৰা হয়। প্ৰথম ৰাষ্ট্ৰীয় বিজ্ঞান দিৱস ২৮ ফেব্ৰুৱাৰী ১৯৮৭ চনৰ পৰা NCSTC য়ে বিজ্ঞান আৰু প্ৰযুক্তিবিদ্যা প্ৰসাৰ আৰু জনপ্ৰিয় কৰাত গুৰুত্বপূৰ্ণ অৱদান যোগোৱা প্ৰতিষ্ঠানক ৰাষ্ট্ৰীয় বিজ্ঞান জনপ্ৰিয়কৰণ বঁটা আগবঢ়ায়।

২০০৯

২০০৯ চনৰ ৰাষ্ট্ৰীয় বিজ্ঞান দিৱসৰ বিষয়বস্তু (আলোচ্য বিষয়) আছিল “বিজ্ঞানৰ দিগন্তৰ প্ৰসাৰ”।

সেই বছৰ দেশৰ মুঠ পাঁচখন প্ৰতিষ্ঠানক ভাৰতীয় বিজ্ঞান আৰু প্ৰযুক্তিবিদ্যা বিভাগে বিজ্ঞান প্ৰসাৰৰ ৰাষ্ট্ৰীয় বঁটা আগবঢ়াই। এই বঁটাই দেশত বিজ্ঞান জনপ্ৰিয়কৰণ কৰা কোনো ব্যক্তি আৰু চৰকাৰী বা বেচৰকাৰী প্ৰতিষ্ঠানক স্বীকৃতি প্ৰদান কৰে।

২০০৯ চনত বিক্ৰম সাৰাভাই বিজ্ঞান কেন্দ্ৰক বিজ্ঞান সম্পৰ্কীয় গৱেষণা আৰু বিজ্ঞান বিষয়ক বিভিন্ন কৰ্মশালা আৰু প্ৰশিক্ষণশালা আদিৰ আয়োজনৰ বাবে সেই বছৰৰ সৰ্বোচ্চ সন্মান আগবঢ়োৱা হয়।

২০১০

২০১০ চনৰ ৰাষ্ট্ৰীয় বিজ্ঞান দিৱসৰ বিষয়বস্তু (আলোচ্য বিষয়) আছিল, “লিংগ সমতা, বহনক্ষম বিকাশৰ বাবে বিজ্ঞান আৰু প্ৰযুক্তি”।

২০১১

২০১১ চনৰ ৰাষ্ট্ৰীয় বিজ্ঞান দিৱসৰ বিষয়বস্তু (আলোচ্য বিষয়) আছিল “দৈনন্দিন জীৱনত ৰসায়ন বিদ্যা”।

২০১২

২০১২ চনৰ ৰাষ্ট্ৰীয় বিজ্ঞান দিৱসৰ বিষয়বস্তু (আলোচ্য বিষয়) আছিল “সুৰক্ষিত শক্তি উৎস আৰু নিউক্লীয় সুৰক্ষা”

২০১৩

২০১৩ চনৰ ৰাষ্ট্ৰীয় বিজ্ঞান দিৱসৰ বিষয়বস্তু (আলোচ্য বিষয়) আছিল “জিনিয় পৰিৱৰ্তন ঘটোৱা খাদ্যশস্য আৰু খাদ্য সুৰক্ষা”।

২০১৪

২০১৪ চনৰ ৰাষ্ট্ৰীয় বিজ্ঞান দিৱসৰ বিষয়বস্তু (আলোচ্য বিষয়) আছিল “বৈজ্ঞানিক মানসিকতাৰ উত্‍কৰ্ষ সাধন আৰু শক্তি সংৰক্ষণ”।

ৰমন পৰিঘটনা

তথ্যসূত্ৰ

শ্ৰেণী:বিজ্ঞান
শ্ৰেণী:দিৱসসমূহ
দেৱী (গডেচ)

দেৱী (ইংৰাজী: Goddess) হ’ল এগৰাকী মহিলা উপাস্য বা দেৱতাৰ বিপৰীত লিংগ। কিছুমান ধৰ্মত ধৰ্মীয় প্ৰাৰ্থনা আৰু উপাসনাৰ ক্ষেত্ৰত এগৰাকী পবিত্ৰ নাৰী মূৰ্তিয়ে কেন্দ্ৰীয় স্থান দখল কৰে। উদাহৰণস্বৰূপে, শক্তিবাদত (হিন্দু ধৰ্মৰ তিনিটা প্ৰধান ধাৰাৰ অন্যতম) বিশ্বাস কৰা হয় যে পৰম দেৱতা বা সকলো বাস্তৱৰ উৎস হ’ল পৰম দেৱী (মহাদেৱী)। তান্ত্ৰিক শৈৱ ধৰ্মৰ কিছুমান ৰূপত শিৱ আৰু শক্তিৰ যুটিক পৰম তত্ত্ব বুলি গণ্য কৰা হয় (য’ত দেৱীয়ে ঈশ্বৰৰ সক্ৰিয় আৰু সৃষ্টিশীল শক্তিক প্ৰতিনিধিত্ব কৰে)। ইফালে, বজ্ৰযান বৌদ্ধ ধৰ্মত পৰম সত্যক প্ৰায়ে মিলনৰ অৱস্থাত থকা দুগৰাকী দেৱতাৰ দ্বাৰা চিত্ৰিত দুটা তত্ত্বৰ সমষ্টি হিচাপে দেখা যায় (যাব-য়ুম, অৰ্থাৎ "পিতৃ-মাতৃ")। ইয়াৰ দ্বাৰা পূৰ্ণ প্ৰজ্ঞা (স্ত্ৰী) আৰু কুশল কৰুণা (পুৰুষ)—এই দুই তত্ত্বৰ অদ্বৈতবাদক প্ৰতীকি ৰূপত প্ৰকাশ কৰা হয়। একেশ্বৰবাদী ধৰ্মত এগৰাকী মহিলা পবিত্ৰ সত্তাক লিংগভেদ বা ক্ষুদ্ৰ অৰ্থ প্ৰকাশৰ প্ৰয়োজন নথকাৰ বাবে কেৱল ঈশ্বৰ বুলিয়ে চিনাক্ত কৰা হ’ব পাৰে। বিভিন্ন ধৰ্মীয় গোটৰ নেতাৰ ওপৰত কৰা এক পৰীক্ষাত দেখা গৈছে যে তেওঁলোকে অনুভৱ কৰা ঐশ্বৰিক সত্তাটো আছিল নাৰীসুলভ।

বহুদেৱবাদী ধৰ্মসমূহে একাধিক দেৱী আৰু দেৱতাক পূজা কৰে আৰু তেওঁলোকক সাধাৰণতে পৃথক সত্তা হিচাপে গণ্য কৰে। এই দেৱতাসকল কোনো এক দেৱকূলৰ অংশ হ’ব পাৰে, নতুবা বিভিন্ন অঞ্চলৰ বাবে সুকীয়া অধিষ্ঠাত্ৰী দেৱতা থাকিব পাৰে। বহুতো পৰিচিত সংস্কৃতিত দেৱীসকলক প্ৰায়ে আক্ষৰিক বা ৰূপক অৰ্থত গৰ্ভধাৰণৰ সৈতে অথবা নাৰী আৰু ছোৱালীৰ পৰা আশা কৰা সামাজিক ভূমিকাৰ সৈতে জড়িত কৰা হয়। ইয়াৰ ভিতৰত সূতা কটা, কাপোৰ বোৱা, সৌন্দৰ্য, প্ৰেম, যৌনতা, মাতৃত্ব, ঘৰুৱা জীৱন, সৃজনীশীলতা আৰু উৰ্বৰতাৰ (যাৰ উদাহৰণ প্ৰাচীন মাতৃ দেৱীৰ পূজা) দৰে বিষয়সমূহ অন্তৰ্ভুক্ত। বহুতো প্ৰধান দেৱী যাদুবিদ্যা, যুদ্ধ, ৰণনীতি, চিকাৰ, কৃষি, জ্ঞান, ভাগ্য, পৃথিৱী, আকাশ, শক্তি, আইন আৰু ন্যায়ৰ সৈতেও জড়িত। কিছুমান দেৱীৰ সৈতে কন্দল বা বেমাৰ-আজাৰৰ দৰে নেতিবাচক দিশবোৰো জড়িত হৈ থাকে। পুৰুষ, ৰূপ সলনি কৰিব পৰা বা দানৱীয় সত্তাৰ দৰেই দেৱীসকলৰ বৰ্ণনা আৰু ধাৰণাও অতি ব্যাপক।

ব্যুৎপত্তি

'গডেছ' (goddess) বিশেষ্যটো এটা গৌণ গঠন, যি জাৰ্মানীয় মূলৰ 'গড' (god) শব্দৰ সৈতে লেটিন মূলৰ '-এছ' (-ess) প্ৰত্যয় যোগ কৰি সৃষ্টি কৰা হৈছে। এই শব্দটো প্ৰথমবাৰৰ বাবে প্ৰায় ১৩৫০ চনৰ পৰা মধ্য ইংৰাজী ভাষাত দেখা গৈছিল। ইংৰাজী শব্দটোৱে ইজিপ্তীয়, ধ্ৰুপদী গ্ৰীক আৰু কেইবাটাও ছেমিটিক ভাষাৰ ভাষাতাত্ত্বিক উদাহৰণ অনুসৰণ কৰে— যিবোৰত 'ঈশ্বৰ' বুজোৱা শব্দটোৰ সৈতে এটা স্ত্ৰী-লিংগবাচক বিভক্তি যোগ কৰা হয়। কেতিয়াবাহে কোনো লিংগবাচক বিভক্তি যোগ নকৰাকৈও মূল শব্দটো ব্যৱহাৰ কৰা দেখা যায়।

তথ্যসূত্ৰ

শ্ৰেণী:দেৱী
জিপি লিভনি

জিপি লিভনি (জন্ম: ৮ জুলাই ১৯৫৮) এগৰাকী ইজৰাইলী ৰাজনীতিবিদ, কূটনীতিবিদ আৰু উকীল৷ নেচেটৰ প্ৰাক্তন সদস্য আৰু কেন্দ্ৰ বাওঁপন্থী ৰাজনৈতিক শিবিৰৰ নেতা লিভনি এগৰাকী প্ৰাক্তন বৈদেশিক মন্ত্ৰী, উপ-প্ৰধানমন্ত্ৰী, ন্যায় মন্ত্ৰী আৰু বিৰোধী-নেত্ৰী। ইজৰাইল-পেলেষ্টাইন সংঘাত সমাধানৰ দিশত আগবঢ়োৱা প্ৰচেষ্টাৰ বাবে তেওঁ পৰিচিত।

গোল্ডা মেইৰৰ পিছত ইজৰাইলৰ আটাইতকৈ শক্তিশালী মহিলা বুলি লিভনিক বহুলভাৱে গণ্য কৰা হয়৷তেওঁ ইজৰাইলৰ প্ৰথমগৰাকী মহিলা উপ-প্ৰধানমন্ত্ৰী, ন্যায় মন্ত্ৰী, কৃষি মন্ত্ৰী, আৰু গৃহ নিৰ্মাণ মন্ত্ৰী হিচাপে পৰিগণিত হৈছে। এটা বিশিষ্ট সোঁপন্থী, সংশোধনীবাদী জিয়নিষ্ট পৰিয়ালত জন্মগ্ৰহণ কৰা লিভনি দুখন ৰাষ্ট্ৰৰ সমাধানৰ সমৰ্থনত ইজৰাইলৰ অন্যতম আগশাৰীৰ কণ্ঠস্বৰ হৈ পৰিছে—যিটোৱে ইজৰাইলৰ নিৰাপত্তা আৰু ইহুদী আৰু গণতান্ত্ৰিক ৰাষ্ট্ৰ হিচাপে পৰিচয় নিশ্চিত কৰে। ইজৰাইল আৰু আন্তঃৰাষ্ট্ৰীয় সংবাদ মাধ্যমত তেওঁৰ সমৰ্থকসকলৰ ভিতৰত লিভনীক "সৎ ৰাজনীতিবিদ" হিচাপে তেওঁৰ ভাবমূৰ্তিৰ বাবে "মিচেছ ক্লিন" বুলি নাম দিয়া হৈছিল।"

২০০১ চনৰ পৰা ২০০৯ চনলৈকে লিভনীয়ে এৰিয়েল শ্বেৰন আৰু ইহুদ অলমাৰ্টৰ মন্ত্ৰীসভাত কাৰ্যনিৰ্বাহ কৰিছিল৷ তেওঁ বিশেষকৈ বৈদেশিক মন্ত্ৰী হিচাপে, এই সময়ছোৱাত তেওঁ পেলেষ্টাইনীসকলৰ সৈতে একাধিকবাৰ শান্তি আলোচনাৰ নেতৃত্ব দিছিল। ২০০৮ চনৰ ছেপ্টেম্বৰ মাহত লিভনিয়ে প্ৰধানমন্ত্ৰী হিচাপে কাৰ্যভাৰ গ্ৰহণৰ বাবে প্ৰস্তুতি চলাইছিল যদিও দেশৰ ৰাজনৈতিক অৱস্থাৰ বাবে তেওঁ চৰকাৰ গঠনত বাধাৰ সৃষ্টি কৰিছিল। পিছৰ বছৰত তেওঁ নিজৰ দলটোক নেতৃত্ব দি নেচেটত বহুসংখ্যক আসন লাভ কৰে যদিও নেচেটত সোঁপন্থী দলসমূহৰ সংখ্যাগৰিষ্ঠতাৰ বাবে পুনৰ প্ৰধানমন্ত্ৰী হোৱাৰ পৰা বাধা দিয়া হয়। ফলস্বৰূপে ২০০৯ চনৰ পৰা ২০১২ চনত নেচেটৰ পৰা পদত্যাগ নকৰালৈকে তেওঁ বিৰোধী-নেত্ৰী হিচাপে কাৰ্যনিৰ্বাহ কৰে।

সেই বছৰৰ শেষৰ ফালে লিভনিয়ে ২০১৩ চনৰ নিৰ্বাচনত প্ৰতিদ্বন্দ্বিতা কৰিবলৈ হাটনুৱাহ,নামৰ এটা নতুন দল প্ৰতিষ্ঠা কৰে, তাৰ পিছত ইজৰাইলৰ চৰকাৰৰ ন্যায় মন্ত্ৰী হিচাপে নিযুক্তি লাভ কৰে৷ তেওঁ পুনৰ ইজৰাইল-পেলেষ্টাইনৰ শান্তি আলোচনাৰ নেতৃত্ব দিয়ে। ২০১৪ চনৰ ডিচেম্বৰ মাহত চৰকাৰৰ ভিতৰত কেইবাটাও নীতিগত বিবাদৰ ফলত বেঞ্জামিন নেতানিয়াহুৱে লিভনিক মন্ত্ৰীসভাৰ পৰা বৰ্খাস্ত কৰি নতুন নিৰ্বাচন আহ্বান কৰে। ২০১৫ চনৰ নিৰ্বাচনত লিভনিয়ে লেবাৰ পাৰ্টিৰ নেতা আইজাক হাৰ্জগৰ সৈতে মিলি তেওঁলোকৰ দুটা দলৰ এক ঐক্যবদ্ধ ব্লক জায়নিষ্ট ইউনিয়ন গঠন কৰে। ২০১৯ চনৰ জানুৱাৰী মাহত আভি গাবাই ঘোষণা কৰিছিল যে ২০১৯ চনৰ এপ্ৰিল মাহৰ ইজৰাইলৰ বিধানসভা নিৰ্বাচনত হাটনুৱাৰ সৈতে লেবাৰে নিৰ্বাচনত অৱতীৰ্ণ নহয়। ২০১৯ চনৰ ১৮ ফেব্ৰুৱাৰীত কেইবা সপ্তাহ ধৰি নিৰ্বাচনৰ ফলাফল বেয়া হোৱাৰ পিছত লিভনিয়ে ৰাজনীতিৰ পৰা অৱসৰ লোৱাৰ লগতে হাটনুৱে নিৰ্বাচনৰ পৰা আঁতৰি যোৱাৰ কথা ঘোষণা কৰে।

তথ্যসূত্ৰ

শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:ইজৰাইলৰ ব্যক্তি
শ্ৰেণী:মহিলা ৰাজনীতিবিদ
শ্ৰেণী:নাৰী
শ্ৰেণী:জীৱিত ব্যক্তি
শ্ৰেণী:সমাজকৰ্মী
শ্ৰেণী:ৰাজনীতিবিদ
শ্ৰেণী:কুৰি শতিকাৰ ব্যক্তি
শ্ৰেণী:অধিবক্তা
শ্ৰেণী:কূটনীতিবিদ